Det ble avholdt styremøter 5-12 i Momarken-selskape 31-05 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 21.
* Referat fra 1. planleggingsmøte «Nytt sommertravkonsept 2013». Det bør vurderes å søke midler fra Innovasjon Norge.
* Lisensnemdas mandat og sammensetning på Momarken.
* Inntektsfordelingsmodell-utvalget som daglig leder har ledet. Sluttrapporten sendes styret.
* Unionskampen, hvor evaluering og planleggingsarbeidet starter tidligere i år med ambisjon om å være ennå mer innovativ. Brev om dette sendes NR og DNT.
* Styremøtet i september legges til til Karlstad ifm Unionstravet 22-09.

Orienteringen med kommentarer ble tatt til etterretning.

Regnskapsrapport pr april.

Rapporten med kommentarer ble tatt til etterretning.

Revisor- og regnskapshonorar.

Et saksnotat som var forhåndsutsendt ble gjennomgått og kommentert av daglig leder. Vi har de senere år kjøpt tjenester av revisor utover den lovpålagte revisjonen ifm mva-saker, saker med skatteoppkrever og andre regnskaps- og juridiske spørsmål. I år er denne budsjettposten redusert med 90’ for de to selskapene, dvs 1/3 reduksjon.

Når det gjelder regnskapsføring, har vi fått redusert timesatsen med 100 kr av Abacus Økonomitjenester AS. Det vurderes imidlertid å ansette regnskapsmedarbeider i deltidsstilling da det antas å være kostnadsbesparende.

Rapporten med kommentarer ble tatt til etterretning.

Andre referatsaker.

Det er DS-styreledermøte ifm Jarlsberg-uka 11-15-07.

Eventuelt.

Det ble framsatt ønske om at Momarken bruker lokale lag og foreninger, i tillegg til lokale travlag, ifm større stevner hvor vi trenger bistand.